Vəkillərin sayının artırılması məsələsinə gəlincə, bizim in-stitutlarımızda bu qədər hüquqa meyl var. Məleykə Abbaszadə həmişə deyir ki, bizim insanlarımız titullu fakültələrə daha çox can atırlar. Amma necə olur ki, bu insanlar sonradan gəlib vəkillərin qapısını döymürlər? Niyə? Çünki prokuror işləmək, hakim işləmək vəkil işləməkdən daha imicli sayılır, perspektivli sayılır. Biz əsas ağırlıq mərkəzini vəkillərin üzərinə keçirməliyik. Məsələn, bu yaxınlarda mətbuatda dərc olundu ki, ilk cinayət işi törədənlər üçün sonra həbs qətimkan tədbirinin seçilməsi ağır bir haldır. Vətəndaşlara yönəlik bu hüququn tətbiq olunması ciddi problemlər yaradır. Müxtəlif alternativlər ola-ola niyə bu tətbiq olunur? Bu mərhələdə vəkillər xüsusi rol oynaya bilsəydi, həqiqətən də, biz onların yaşayış şəraitini dövlətdən verilən 2 manatla ölçməli deyildik.